Mount Early
Mount Early is en  hogen Vulkaankegel in Marie-Byrd-Land, Westantarktika. He liggt üm un bi 21 km noorden von D’Angelo Bluff op de Westsied von dat Utgangsrebeed von’n Scott-Gletscher. 

Opdeckt worrn is he in’n Dezember 1934 von Mount Weaver ut dör de geoloogsche Mannschop von de twete Antarktisexpeditschoon (1933–1935) von’n US-amerikaanschen Polarforscher Richard Evelyn Byrd. An’n 21. November 1962 hebbt Geologen von dat Institut för Polarforschung von de Ohio State University ünner Leid von George Doumani (* 1929) toeerst den Barg besöcht. Dat Advisory Committee on Antarctic Names hett em 1965 na Neal Edward Earley [sic] (1936–1982) nöömt, en Maat von de Floogbereidschop, de dat United States Geological Survey för de geodäätschen Meetarbeiden in dat Rebeed in de Johren 1962 bet 1963 ünnerstütt hett.

Weblenken 
 
 Mount Early op geographic.org (engelsch)

Footnoten 

Marie-Byrd-Land
Vulkan